****

**ΕΡΤ2 – Ενημερωτικό σημείωμα προγράμματος**

**Σας ενημερώνουμε ότι από Τετάρτη 15 έως και Παρασκευή 24 Ιανουαρίου 2025, οι ζώνες των ελληνικών σειρών στην ΕΡΤ2 διαμορφώνονται ως εξής:**

**ΤΕΤΑΡΤΗ 15/1/2025, στις 17:00**

**ΑΚΡΙΒΗ ΜΟΥ ΣΟΦΙΑ - ΕΡΤ ΑΡΧΕΙΟ  (E)  - W**  
**Ιστορική σειρά, παραγωγής 1990.**

**Σκηνοθεσία:** Διαγόρας Χρονόπουλος
**Συγγραφέας:** Φρέντυ Γερμανός
**Σενάριο:** Φρέντυ Γερμανός (προσαρμογή κειμένου)
**Παραγωγός:** Ευριπίδης Κατσάρης
**Μουσική σύνθεση:** Γιώργος Χατζηνάσιος
**Φωτογραφία:** Βασίλης Βασιλειάδης

**Παίζουν:** Γιώργος Κιμούλης (Γεώργιος Παπανδρέου), Ελένη Κούρκουλα (νεαρή Σοφία Μινέικο), Αλέκα Παΐζη (γιαγιά Σοφία Μινέικο), Αλέξανδρος Αντωνόπουλος (δημοσιογράφος), Δημήτρης Μυράτ (βασιλιάς Γεώργιος Α'), Πέτρος Φυσσούν (Σίγκμουντ Μινέικο), Γιάννης Κάσδαγλης (παπα-Ανδρέας), Ζωρζ Σαρρή (βασίλισσα Όλγα), Λουίζα Ποδηματά (κυρία Μινέικο), Νίκος Βρεττός (Ελευθέριος Βενιζέλος), Κώστας Τριανταφυλλόπουλος (βασιλιάς Κωνσταντίνος Α'), Νίκος Μπουσδούκος (συνταγματάρχης Ζορμπάς), Πέμυ Ζούνη (Κυβέλη), Δημήτρης Τσούτσης (Γεώργιος Θεοτόκης), Νίκος Βανδώρος, Σπύρος Γεωργουλέας, Ακίνδυνος Γκίκας, Μπέτυ Κλωνιά, Στέλιος Μάινας, Κώστας Πανουργιάς, Στέλιος Παύλου, Τάσος Ράμσης, Βαγγέλης Ρόκκος, Κάρμεν Ρουγγέρη, Βασίλης Σεϊμένης, Οδυσσέας Σταμούλης, Θόδωρος Συριώτης, Φραγκούλης Φραγκούλης, Αρτό Απαρτιάν, Κώστας Βάντζος, Ανδρέας Βαρούχας, Νίκος Γαροφάλλου, Μανώλης Γιούργος, Φωκίων Ζαρίκος, Λευτέρης Λιθαρής, Θέμις Μαρσέλλου, Θανάσης Πεφτίκογλου, Νίκος Σταγόπουλος, Θοδωρής Γκόγκος, Στέλιος Δρίβας, Νίκος Κούρος, Κώστας Παγώνης, Βαγγέλης Πανταζής, Αντώνης Βλησίδης, Βλάσης Ζώτης, Νίκος Σκιαδάς, Αλέξης Σταυράκης, Γιώργος Ζωγράφος, Φώτης Θωμαϊδης, Λευτέρης Λουκάδης, Κώστας Μπακάλης, Παναγιώτης Μποτίνης, Θανάσης Σκαρλίγκος, Γιώργος Σταμάτης, Λάζαρος Ανδρέου, Κοσμάς Ζαχάρωφ, Νίκος Καραγεώργης, Ελένη Καστάνη, Γιάννης Φύριος, Ειρήνη Κονίδου, Αλέκα Τουμαζάτου, Φώτης Πετρίδης.

Η σειρά **«Ακριβή μου Σοφία»** είναι η τοιχογραφία μιας εποχής. Με τα νεανικά γράμματα του **Γεωργίου Παπανδρέου**, που δεν περιγράφουν απλώς μια ερωτική ιστορία, αλλά την ιστορία μιας εποχής, φωτίζονται δεκατρία συγκλονιστικά χρόνια των αρχών του αιώνα μας. Και μαζί, ο κοινωνικός και ο καλλιτεχνικός τους περίγυρος. Αυτά αναφέρει, μεταξύ άλλων, ο συγγραφέας της σειράς **Φρέντυ Γερμανός**.

Μέσα από την ερωτική ιστορία του Γεωργίου Παπανδρέου, περνούν όλα τα μεγάλα ονόματα της εποχής: ο Βενιζέλος, ο Γεώργιος ο Α' & ο Κωνσταντίνος ο Α', ο Γούναρης & ο Πλαστήρας, ο Καζαντζάκης, ο Σικελιανός, ο Βάρναλης, ο Δραγούμης, ο Περικλής Γιαννόπουλος, ο Ξενόπουλος, ο Παλαμάς, ο Σουρής, η Κυβέλη και η Κοτοπούλη.

Το ερωτικό στοιχείο, αν και περνάει πολλές φορές σε δεύτερο επίπεδο, είναι αυτό που δίνει το ανθρώπινο στίγμα του Γεωργίου Παπανδρέου, μέσα στον πολιτικό χάρτη της εποχής του.

**Επεισόδια 1ο & 2ο**

**ΠΕΜΠΤΗ 16/1/2025, στις 17:00**

**ΑΚΡΙΒΗ ΜΟΥ ΣΟΦΙΑ - ΕΡΤ ΑΡΧΕΙΟ  (E)  - W**  

**Ιστορική σειρά, παραγωγής 1990**

**Επεισόδια 3ο & 4ο**

**ΠΑΡΑΣΚΕΥΗ 17/1/2025, στις 10:00**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) – W** 

**Κωμική σειρά, παραγωγής 1999**

**Σκηνοθεσία:** Κώστας Κιμούλης

**Σενάριο:** Δημήτρης Βενιζέλος

**Μουσική σύνθεση:** Γιάννης Μακρίδης

**Παίζουν:** Σοφία Παυλίδου, Βίκυ Αδάμου, Χαρά Κεφαλά, Σπύρος Σπαντίδας, Γιώργος Γιαννούτσος, Οδυσσέας Σταμούλης, Θανάσης Αλεξανδρής, Μάνος Πίντζης, Σπύρος Πούλης

**Γενική υπόθεση:** Σε μια πολυκατοικία, κάπου στον Λυκαβηττό, ζουν τέσσερα σύγχρονα ζευγάρια και διαδραματίζονται τέσσερις διαφορετικές ιστορίες. Γιατί όσα ξέρει ο νοικοκύρης δεν τα ξέρει ο κόσμος όλος!

Ο Αλέκος και η Τασία έχουν χωρίσει, αλλά η Τασία, παρότι έχει σχέση με τον Γιάννη, αποφασίζει ότι θέλει παιδί από τον πρώην άντρα της.

Η Βίκυ και ο Γιώργος έχουν μια σχέση που πάει και έρχεται, αφού ο Γιώργος δεν θέλει με τίποτα να χορέψει τον χορό του Ησαΐα.

Η Τζένη είναι παντρεμένη με τον Πούλη εδώ και χρόνια. Νομίζει ότι του έχει επιβληθεί και δεν της περνάει από το μυαλό ότι, κάπου εκεί γύρω, υπάρχει μια Αννίτα, που μαζί της ο άντρας της κατάλαβε τι σημαίνει σαρκικός έρωτας.

Ο Ηλίας και ο Βαγγέλης είναι μια αποκάλυψη. Με την πρώτη ματιά φίλοι, με τη δεύτερη ζευγάρι.

Η Τασία, η Τζένη και ο Ηλίας είναι κολλητοί.

Πού θα οδηγηθούν οι σχέσεις των τεσσάρων ζευγαριών;

**Επεισόδιο 1ο.** Ο Αλέκος και η Τασία έχουν χωρίσει, αλλά η Τασία παρότι έχει σχέση με τον Γιάννη αποφασίζει ότι θέλει παιδί με τον άντρα της Αλέκο. Η Βίκυ, χρόνια με τον Γιώργο, έχουν μια σχέση που πάει και έρχεται, γιατί η Βίκυ κατά πως φαίνεται θέλει να μαντρώσει τον Γιώργο, να τον παντρευτεί, αλλά κάπου αυτή το φοβάται, κάπου αυτός δεν της κάθεται. Η Τζένη είναι παντρεμένη με τον Πούλη εδώ και χρόνια. Η Τζένη νομίζει ότι επιβάλλεται και τον έχει σήκω-κάτσε με τη σφουγγαρίστρα και δεν περνάει από το μυαλό της ότι στη ζωή του Πούλη υπάρχει μια Ανίτα που μαζί της κατάλαβε τι σημαίνει σαρκικός έρωτας. Ο Ηλίας και ο Βαγγέλης είναι μια αποκάλυψη, με την πρώτη ματιά φίλοι, με τη δεύτερη ζευγάρι. Η Τασία, η Τζένη και ο Ηλίας είναι κολλητοί. Πού θα οδηγηθούν οι σχέσεις των 4 ζευγαριών στο 1ο επεισόδιο;

**Στις 17:00, ΑΚΡΙΒΗ ΜΟΥ ΣΟΦΙΑ - ΕΡΤ ΑΡΧΕΙΟ  (E) - W**  

**Ιστορική σειρά, παραγωγής 1990**

**Επεισόδια 5ο & 6ο**

**ΔΕΥΤΕΡΑ, 20/1/2025, στις 10:00**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) – W** 

**Κωμική σειρά, παραγωγής 1999**

**Επεισόδιο 2ο.** Τα τέσσερα ζευγάρια της ιστορίας μας χώρισαν!

Και παθαίνουν ό,τι παθαίνουμε όλοι μας μετά τον χωρισμό.

Στην αρχή υπέροχα, ουφ, ένα βάρος μου έφυγε... Τι καλά που έκανα.

Λίγο μετά. Μήπως δεν έκανα καλά; Όχι, μια χαρά τα έκανα. Σιγά-σιγά αρχίζει η στέρηση. Κι εκεί τα πράγματα δυσκολεύουν. Η αντίστροφος μέτρηση αρχίζει και ο καθένας από την πλευρά του συνειδητοποιεί το λάθος του. Το θέμα είναι πώς να τους ξαναφέρω πίσω; Έτσι αρχίζει η διαδικασία επανασύνδεσης με πολλά απρόοπτα και ανατροπές. Θα τα ξαναφτιάξουν ή θα έχουμε άλλες εξελίξεις; Ευχάριστες; Δυσάρεστες;

**Φιλική συμμετοχή:** Κατερίνα Σνάιντερ.

**Στις 17:00 ΑΚΡΙΒΗ ΜΟΥ ΣΟΦΙΑ - ΕΡΤ ΑΡΧΕΙΟ  (E)  - W**  

**Ιστορική σειρά, παραγωγής 1990**

**Επεισόδια 7ο & 8ο**

**ΤΡΙΤΗ, 21/1/2025, στις 10:00**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) - W** 

**Κωμική σειρά, παραγωγής 1999**

**Επεισόδιο 3ο.** Η Βίκυ με τον Γιώργο περνάει υπέροχες στιγμές συμβίωσης. Ετοιμάζονται να κάνουν το «απονενοημένον». Μέχρι και να παντρευτούν. Αχ! Τι ήταν να δει την κουμπάρα Τασία ο Γιώργος παραμονές της μεγάλης απόφασης, με εσώρουχο; Αυτό ήταν. Θέλει την κουμπάρα γιατί ο κουμπάρος και η κουμπάρα, σοφός ο λαός. Ο Γιώργος, αφού μετέρχεται όλα τα μέσα για να κατακτήσει την κουμπάρα, καταφέρνει να την κάνει δικιά του στο γραφείο της, όμως και οι τοίχοι έχουν αυτιά. Επί του προκειμένου, ο Πούλης έχει μάτια και βλέπει. Τους πιάνει στα πράσα χωρίς να τον δουν. Ο Πούλης αισθάνεται επιτακτική την ανάγκη να «ξεστραβώσει» τους καλούς φίλους. Τους «ξεστραβωμένους». Θα τους «ξεστραβώσει» ή απλώς θα ρίξουμε στάχτη στα μάτια όλων; Θα δείξει.

**Στις 17:00 ΑΚΡΙΒΗ ΜΟΥ ΣΟΦΙΑ - ΕΡΤ ΑΡΧΕΙΟ  (E)  - W**  

**Ιστορική σειρά, παραγωγής 1990**

**Επεισόδια 9ο & 10ο (τελευταίο)**

**ΤΕΤΑΡΤΗ, 22/1/2025, στις 10:00**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) - W** 

**Κωμική σειρά, παραγωγής 1999**

**Επεισόδιο 4ο.** Με αφορμή την περιστασιακή άνοδο της τηλεθέασης που παρουσίασε η εκπομπή τους, ο Ηλίας και η Βίκυ συναντούν στο σπίτι της Τασίας την Αλκμήνη Τσαμαράκη (Βίκυ Μιχαλονάκου), διευθύντρια παραγωγής του Best Channel. Η Αλκμήνη με το που βλέπει τον Ηλία τον ερωτεύεται, γιατί τέτοιοι άνδρες δεν... υπάρχουν πια! Κι επειδή η Αλκμήνη τους ομοφυλόφιλους τους καταλαβαίνει αμέσως, ο δόλιος Ηλίας κάνει τον άντρα τον πολλά βαρύ, προκειμένου να κάνουν εκπομπή στο Best Channel και ν’ αναβαθμιστούν καλλιτεχνικά.

Όλοι στο πλευρό του Ηλία για να «τονίζουν» τον ανδρισμό του, με αποτέλεσμα η Αλκμήνη να τον ερωτεύεται όλο και περισσότερο. Θα αντέξει ο Ηλίας ώς το τέλος να κάνει τον άντρα; Θα συνάψει ερωτική σχέση με την Αλκμήνη για να γίνει η ρημάδα η μεταγραφή στο Best; Η Αλκμήνη θα καταλάβει επιτέλους πως «ό,τι λάμπει, δεν είναι χρυσός»;

**Φιλική συμμετοχή:** Βίκυ Μιχαλονάκου

**Στις 17:00 - ΤΟ ΒΡΑΧΙΟΛΙ ΤΗΣ ΦΩΤΙΑΣ - W** 

**Δραματική σειρά εποχής**

Η μεγάλη πυρκαγιά της Θεσσαλονίκης του 1917 αναγκάζει την οικογένεια του Εβραίου επιχειρηματία **Μωής Κοέν (Νίκος Ψαρράς)** να αναζητήσει καταφύγιο σε έναν τσιγγάνικο καταυλισμό. Εκεί, η σύζυγός του, **Μπενούτα (Ελισάβετ Μουτάφη),** φέρνει στον κόσμο τον **Ιωσήφ (Χρήστος Λούλης και Δημήτρης Αριανούτσος σε νεαρή ηλικία),** ένα παιδί γεννημένο κυριολεκτικά μέσα στη φωτιά.

Η ιστορία της φωτιάς, που άλλοτε δημιουργεί και άλλοτε καταστρέφει, δείχνει να ακολουθεί τον Ιωσήφ σε όλη του τη ζωή. Η οικογένειά του ζει τον εμπρησμό του Κάμπελ, τη χρεοκοπία του πατέρα και τη φυγή της μεγάλης του αδελφής**, Ζακλίν (Νεφέλη Κουρή)** από το σπίτι, προκειμένου να ζήσει τον απαγορευμένο έρωτά της με τον χριστιανό **Κωνσταντίνο (Σπύρος Σταμούλης).**

Ο Β΄ Παγκόσμιος Πόλεμος «καίει» όσα ο Ιωσήφ γνώριζε μέχρι τότε, με τραγική κατάληξη τη μεταφορά της οικογένειας στο κολαστήριο του Άουσβιτς. Κι όμως, μέσα απ’ όλα αυτά, υπάρχει ένα υλικό που αντέχει ακόμα, που καμιά φωτιά δεν καταφέρνει να το λιώσει, αλλά αντίθετα το κάνει ακόμα πιο δυνατό!

**«Το βραχιόλι της φωτιάς»:** *Μια συγκλονιστική ιστορία για όσους έχασαν τα πάντα, αλλά βρήκαν το κουράγιο να σηκωθούν ξανά. Για όσους πέρασαν μέσα από τις φλόγες και βγήκαν πιο ζωντανοί από ποτέ.*

**Σενάριο:** Νίκος Απειρανθίτης, Σοφία Σωτηρίου

**Σκηνοθεσία:** Γιώργος Γκικαπέππας

**Πρωτότυπη μουσική τίτλων τέλους:** Μίνως Μάτσας

**Ερμηνεύει** ο Γιάννης Πάριος

**Διεύθυνση φωτογραφίας:** Γιάννης Δρακουλαράκος, Βασίλης Μουρίκης , Ντίνος Μαχαίρας

**Ενδυματολόγος:** Μαρία Κοντοδήμα

**Σκηνογράφος:** Λαμπρινή Καρδαρά

**Executive Producer:** Βίκυ Νικολάου

**Διεύθυνση παραγωγής:** Αλεξάνδρα Ευστρατιάδη, Θάνος Παπαδάκης

**Εκτέλεση παραγωγής:** HYBRID COM & PRO

**Παίζουν οι ηθοποιοί:** **Νίκος Ψαρράς** (Μωής Κοέν), **Ελισάβετ Μουτάφη** (Μπενούτα Κοέν), **Χρήστος Λούλης** (Ιωσήφ Κοέν το 1962), **Αλεξάνδρα Αϊδίνη** (Έστερ), **Σπύρος Σταμούλης** (Κωνσταντίνος Δήμου), **Νεφέλη Κουρή** (Ζακλίν Κοέν), **Μιχάλης Ταμπακάκης** (Ηλίας Κοέν), **Δημήτρης Αριανούτσος** (Ιωσήφ Κοέν σε νεαρή ηλικία), **Γκαλ Ρομπίσα** (Δαβίδ Κοέν), **Χριστίνα Μαθιουλάκη** (Ραχήλ Κοέν), **Γιώργος Ζιάκας** (Θανάσης), **Αργύρης Ξάφης** (Θανάσης, το 1962), **Νικολέτα Χαρατζόγλου** (Μαρίνα), **Ηλέκτρα Μπαρούτα** (Ματίλντα), **Γεωργία Ανέστη** (Τσιγγάνα Τσιούμπη το 1962), **Παναγιώτης-Γεώργιος Ξυνός** (Ιωσήφ Κοέν σε παιδική ηλικία) κ.ά.

**Επεισόδιο 1ο:** Το βραχιόλι που βρίσκει εντελώς απρόσμενα στα χέρια μιας ηλικιωμένης Τσιγγάνας ο 45χρονος κοσμηματοπώλης **Ιωσήφ Κοέν (Χρήστος Λούλης),** σε συνδυασμό με την αίτηση χάριτος του χιτλερικού Αδόλφου Άιχμαν το 1962, γίνεται η αφορμή για μια καταβύθιση στο οικογενειακό παρελθόν και στην προσωπική του ιστορία.

Η μεγάλη πυρκαγιά της Θεσσαλονίκης του 1917 αναγκάζει την οικογένεια του επιφανούς Εβραίου επιχειρηματία **Μωής Κοέν (Νίκος Ψαρράς),** να αναζητήσει καταφύγιο σε έναν τσιγγάνικο καταυλισμό. Εκεί, η σύζυγός του, **Μπενούτα (Ελισάβετ Μουτάφη),** βρίσκει προστασία μαζί με τα τέσσερα παιδιά τους και θα φέρει στον κόσμο ένα παιδί γεννημένο μέσα στη φωτιά…

**Επεισόδιο 2ο:** Η ηλικιωμένη **Τσιγγάνα Τσιούμπη (Γεωργία Ανέστη),** λόγω καρδιακής προσβολής, βρίσκεται στην εντατική με τον Ιωσήφ στο πλάι της, ενώ η γυναίκα του τον αναζητεί για την προετοιμασία του μπατ μίτσβα της μικρής κόρης τους, **Μπέττυς (Άννα-Μαρία Μαρινάκη).** Οι αναμνήσεις σταδιακά κατακλύζουν τον Ιωσήφ και τον οδηγούν πίσω στο 1927, όπου ακούγοντας τις αφηγήσεις της μάνας του ζει τα πιο τρυφερά του χρόνια σε μια κοινωνία που αλλάζει… Η ζωή με τα τέσσερα αδέρφια του, Ζακλίν, Νταβίντ, Ηλία, Ραχήλ, και τον φίλο του **Θανάση (Γιώργος Ζιάκας),** το όνειρό του να γίνει έμπορος, η έλευση της όμορφης οικιακής βοηθού Ματίλντα στο σπίτι, οι επισκέψεις της Μπενούτα με τρόφιμα στο Κάμπελ κι ένας μεγάλος απαγορευμένος έρωτας, που γεννιέται…

**ΠΕΜΠΤΗ, 23/1/2025, στις 10:00,**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) - W** 

**Κωμική σειρά, παραγωγής 1999**

**Επεισόδιο 5ο.** Όλα τα ζευγάρια μας έχουν το δικό τους ξεχωριστό πρόβλημα στη σχέση τους. Η ξαφνική άφιξη της πεθεράς της Τασίας (guest Βάνα Τσακίρη), έχει ως αποτέλεσμα να αποκαλυφθούν όσα ξέρουμε και όσα δεν ξέρουμε.

Η Τασία με τον Αλέκο, αν και χωρισμένοι, αναγκάζονται να το «παίζουν» αγαπημένο ανδρόγυνο γιατί η μαμά κουβαλάει όλη την «υγειά της παράδοσης». Οι Αλέκος - Τασία, προκειμένου να δείξουν καλή εικόνα, εμπλέκουν τους φίλους τους σε ψέματα και αλήθειες που η πεθερά προσπαθεί να καταλάβει και να βοηθήσει.

Ήσυχη φεύγει η μαμά ότι τακτοποίησε όλα τα ζευγάρια που έχουν τον ατακτοποίητο και ο Θεός βοηθός.

**Έκτακτη συμμετοχή:** Βίλμα Τσακίρη, Χαρά Καλουμενίδη.

**Στις 17:00 - ΤΟ ΒΡΑΧΙΟΛΙ ΤΗΣ ΦΩΤΙΑΣ - W** 

**Δραματική σειρά εποχής**

**Επεισόδιο 3ο:** Στο 1962, βγάζουν τον Ιωσήφ έξω από την εντατική όπου βρίσκεται η Τσιούμπη. Εικόνες αγωνίας, που προκαλούν… βουτιά στις μνήμες του παρελθόντος, καθώς αναπολεί τις χαρούμενες, ανέμελες νύχτες δίπλα στο πιάνο, το καινούργιο αυτοκίνητο του πατέρα Μωής, τα αποτυχημένα προξενιά για τη Ζακλίν, τα σχέδια του Ηλία για τη Σχολή Ευελπίδων και το όνειρο του Δαβίδ για το μέλλον στη Γη του Ισραήλ. Στιγμές όμορφες, που διαδέχονται κρίσιμα γεγονότα για την οικογένειά του, όπως τον ξυλοδαρμό του Δαβίδ και τον εμπρησμό του συνοικισμού Κάμπελ, το 1931, από την οργάνωση Τρία Έψιλον…

**Επεισόδιο 4ο:** Ο 45χρονος Ιωσήφ κινείται ανάμεσα στο παρόν με την οικογένειά του και στις μνήμες του παρελθόντος, όταν ο Ηλίας γίνεται αξιωματικός του Ελληνικού Στρατού, ο Δαβίδ που έχει φύγει στην Παλαιστίνη τούς στέλνει νέα του, και ο Ιωσήφ νιώθει τα πρώτα σκιρτήματα του έρωτα. Παράλληλα, προσπαθεί να κρατήσει ίσες αποστάσεις στον νέο κλυδωνισμό της οικογένειας, με τη μεγάλη του αδελφή, Ζακλίν, να αποφασίζει να φύγει από το σπίτι, προκειμένου να ζήσει τον απαγορευμένο έρωτά της με τον χριστιανό Κωνσταντίνο Δήμου.

**ΠΑΡΑΣΚΕΥΗ, 24/1/2025, στις 10:00**

**«ΟΙ ΑΝΑΙΔΕΣΤΑΤΟΙ» - ΕΡΤ ΑΡΧΕΙΟ (Ε) – W** 

**Κωμική σειρά, παραγωγής 1999**

**Επεισόδιο 6ο.** Ο Ηλίας και η Τασία ζουν ένα παράλληλο υπαρξιακό δράμα... δεν καλύπτονται από τους δεσμούς τους.

Ο Ηλίας συνειδητοποιεί ότι ο Βαγγέλης δεν τον στηρίζει στη δύσκολη ώρα, ενώ η Τασία ανακαλύπτει ότι ούτε ο Γιάννης ούτε ο Αλέκος είναι ικανοί να την κάνουν μητέρα. Έπειτα από καβγά του Ηλία με τον Βαγγέλη, ο Ηλίας φεύγει από το σπίτι του και πάει και μένει στην Τασία με την προοπτική να δει τι θα κάνει.

Απ’ αυτή τη συγκατοίκηση όμως, προκύπτει μια αρμονική σχέση ανάμεσα στον Ηλία και στην Τασία που δεν αργεί να εκδηλωθεί. Ενώ όλοι στην παρέα θεωρούν ότι αυτή η συγκατοίκηση είναι προσωρινή, γρήγορα ο Ηλίας με την Τασία έχουν τη συμπεριφορά κανονικού (straight) ζευγαριού και περνάνε χάρμα.

Πιο θορυβημένος απ’ όλους είναι ο Βαγγέλης, ο οποίος χωρίς τον Ηλία στο σπίτι συνειδητοποιεί την ανεπάρκειά του και περιμένει τον Ηλία πώς και πώς να γυρίσει πίσω. Οι φίλοι συμπαραστέκονται στον Βαγγέλη με λόγια της παρηγοριάς, μέχρι τη στιγμή που ο Ηλίας και η Τασία τους ανακοινώνουν μια σημαντική τους απόφαση. Άραγε τι σκέφτονται να κάνουν αυτοί οι δύο; Ο Ηλίας παραμένει ή μήπως το γύρισε; Ποια η θέση του Βαγγέλη;

Ο Πούλης πάνω που είναι έτοιμος να ζήσει το θαύμα της πατρότητας, περιμένοντας από την Τζένη να τον κάνει πατέρα, μένει με τη χαρά στο στόμα, όταν μια μέρα ανακαλύπτει ότι η Τζένη, πίσω από την πλάτη του, έκανε συνεννοήσεις με αγγλικά πανεπιστήμια και τώρα είναι έτοιμη να φύγει να πάει στην Αγγλία να κάνει ντοκτορά.

**Στις 17:00 - ΤΟ ΒΡΑΧΙΟΛΙ ΤΗΣ ΦΩΤΙΑΣ - W** 

**Δραματική σειρά εποχής**

**Επεισόδιο 5ο**: Η ισορροπία του Ιωσήφ ανάμεσα στο παρόν και το παρελθόν του συνεχίζει να είναι εύθραυστη, καθώς μέσα από την αφήγηση στην κόρη του, Μπέττυ, ξετυλίγονται ένα προς ένα τα γεγονότα που τον σημάδεψαν: η κήρυξη του Β΄ Παγκόσμιου Πολέμου βρίσκει τον αδελφό του, Ηλία, αξιωματικό στο αλβανικό μέτωπο μαζί με τον στρατιώτη, πια, Ιωσήφ, ενώ η χρεοκοπία του πατέρα του, Μωής, έχει οδυνηρές συνέπειες για όλους τους, την ώρα που μια απρόσμενη επιστροφή από τη Γη του Ισραήλ δίνει μεγάλη χαρά στην οικογένεια. Ο θάνατος, όμως, καραδοκεί…

**Επεισόδιο 6ο:** Ο Ιωσήφ, ο οποίος αγωνιά για την Τσιούμπη, μοιράζεται με τη μικρή Μπέττυ τις  αναμνήσεις του από τα χρόνια της γερμανικής κατοχής. Στη Θεσσαλονίκη των αρχών της δεκαετίας του ’40, τα γερμανικά στρατεύματα σκορπίζουν τον πόνο -παντού πείνα, φόβος και δυστυχία. Η οικογένεια Κοέν προσπαθεί να κρατηθεί, παρά τις απώλειες που μετρά. Ο Δαβίδ, ο οποίος έχει επιστρέψει πια από την Παλαιστίνη, γνωρίζει στο συσσίτιο της Εβραϊκής Κοινότητας την Έστερ με το μωρό της και τους παίρνει μαζί του στο σπίτι. Ακολουθούν η επίταξη του αρχοντικού των Κοέν, τα γεγονότα της Πλατείας Ελευθερίας, η σύλληψη του Δαβίδ σε καταναγκαστικά έργα και τα γκέτο για τους Εβραίους της Θεσσαλονίκης. Η οικογένεια, ύστερα απ’ όλα αυτά, αποφασίζει να φύγει μακριά…